
Tabata un anochi cla cu claridad di luna. Ture 
bestianan den Mangu su cunucu tabata na sono. 


Menos Tinku! 

“Mi no tin sono, Ma”, Tinku a murmura. Pero Ma 
no atend’e. E tabata morto na sono. 


El a bira banda robes, el a bira banda drechi. El a 
drumi riba su barica y bira riba su lomba. Pero e 
no por a drumi! 

Asina ta cu el a dicidi di sali den anochi pa wak 
kico e por haya. Ariba, na cielo, Tinku a mira e 
luna, blanco y rondo, ta smile cu ne. Tinku 
tabata sinti hopi contento. 

“Anochi ta bunita”, Tinku a pensa. 

Leu aya, na top di un palo, tabatin un par di luz 
hopi chikito. Un mancha di luz a bula bin abou! 
“Mi ta un bichi di candela”, e mancha di luz a 


II 


bisa. “Mi ta briya den scuridad 
“Bo kier ta mi amigo?”, Tinku a puntra. 
“Si, ta bon!”, e bichi di candela a bisa. 

Algo a pasa bula y colga boca abou na un palo. 


“Kico bo nomber ta, parha?”, Tinku a puntra. 
“Mi no ta un parha, mi ta un raton di anochi. Mi 
por mira anochi!”, e raton di anochi a bisa. 

“Bo kier ta mi amigo?”, Tinku a puntra. 

“Si, ta bon!”, e raton di anochi a bisa. 

Un par di blachi a move den e matanan. Tabatin 
un hende scondi! “Ken bo ta?”, Tinku a puntra. 
“Mi ta un vos”, e vos a bisa. “Mi ta sali keiro 

anochi.” “Bo kier ta mi amigo?”, Tinku a puntra. 


“Si, ta bon!”, e vos a bisa. 





Dos wowo briyante ta wak e for di un palo. “Ken 
bo ta?”, Tinku a puntra. 

“Mi ta un shoco”, e shoco a bisa. “Mi ta jaag pa 
cuminda den anochi.” 

“Bo kier ta mi amigo?”, Tinku a puntra. 

“Si, ta bon!”, e shoco a bisa. 

“Chipchip! Chipchip!” 
“Ken t'ey?”, Tinku a puntra. 
“Mi ta un criki”, e criki a bisa. “Mi ta chipchip ora 

ta scur.” “Bo kier ta mi amigo?”, Tinku a puntra. 
“Si, ta bon!”, e criki a bisa. 

Tinku cu su amigonan a bula, bolter y lora te cu 
Tinku a cuminsa hap. “Mi tin sono. Mi tin cu bay 
cas awo”, Tinku a bisa. E tabata contento cu e tin 
hopi amigo nobo. 


Mientras el a bay drumi pega pega cu Ma, el a 
bisa: “Anochi no ta un luga solitario, Ma. Anochi 
ta yen di ser maraviyoso.” 

“Sil”, Ma a bisa. “Bo amigonan nobo ta 
nocturno, mescos cu cacho salvahe.” 

“Bestia nocturno ta come, hunga y traha anochi. 
Nan ta sosega durante dia. Bo mester bay drumi 
awo. Un bon sono lo duna bo energia pa hunga 
cu bo amigonan di den dia manan. Bon nochi, 
chikitin!”, el a bisa y a bras’e duro. 

iyante a briya henter anochi y a 


plama su claridad calmo tur rond. 


E luna rondo br 


Y Tinku a drumi henter anoch 

Bo nn och I, TI on ku I Tinku, un cacho chikito den cunucu di Mangu no tin niun tiki 
sofio. E ta dicidi di sali den anochi y ta topa cu hopi bestia 


(Papia mento (Aru ba)) interesante. 


This is a Level 2 book for children who recognize familiar words and can read new words with help. 

